NARIADENIE KOMISIE (ES) č. 421/2005
zo 14. marca 2005
o vydávaní dovozných licencií na určité upravené alebo konzervované citrusové plody (najmä mandarínky atď.) v období od 11. apríla 2005 do 10. apríla 2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3285/94 z 22. decembra 1994 o spoločných pravidlách pre dovozy a o zrušení nariadenia (ES) č. 518/94 (1),
so zreteľom na nariadenie Rady (ES) č. 519/94 zo 7. marca 1994 o spoločných pravidlách pre dovozy z určitých tretích krajín a o zrušení nariadení (EHS) č. 1765/82, (EHS) č. 1766/82 a (EHS) č. 3420/83 (2),
so zreteľom na nariadenie Komisie (ES) č. 658/2004 zo 7. apríla 2004, ktorým sa ukladajú konečné ochranné opatrenia na dovoz niektorých upravených alebo konzervovaných citrusových plodov (najmä mandaríniek atď.) (3), najmä na jeho článok 8 ods. 1,
keďže:
(1)
Množstvá, o ktoré tradiční dovozcovia a noví dovozcovia žiadali vo svojich žiadostiach o licenciu v zmysle článku 5 nariadenia (ES) č. 658/2004, prekračujú množstvá pre produkty s pôvodom v Čínskej ľudovej republike (ČĽR).
(2)
Z tohto dôvodu je potrebné stanoviť pre každú kategóriu dovozcov podiel na požadovanom množstve, ktorý sa môže doviesť v rámci licencie,
PRIJALA TOTO NARIADENIE:
Článok 1
Dovozné licencie, o ktoré bolo požiadané podľa článku 5 ods. 1 nariadenia (ES) č. 658/2004, sa vydávajú na žiadané množstvá s percentuálnou sadzbou stanovenou v prílohe k tomuto nariadeniu.
Článok 2
Toto nariadenie nadobúda účinnosť 11. apríla 2005 a uplatňuje sa do 10. apríla 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. marca 2005